
2022, tawata e Ana di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever-Crves 


PROME MINISTER 


E meta di gobierno ta pa restructura e aparato gubernamental, 
pa e bira uno mas eficiente, mas agil y mas automatisa.Pa 
asina reduce e gastonan di personal di gobierno y fortifica 
calidad. Gabinete Wever-Croes ta preparando pa esaki ya 
algun luna caba den cuadro di e landspakket y palabracionnan 
cu Hulanda. 


Den e cuadro aki a cuminsa e procedura pa destaho di e 
trabounan. E destaho ta tuma lugar segun reglanan di destaho 
hulandes mirando cu ta Hulanda ta cubri e gastonan. Aruba lo 
keda e pais responsabel pa e trayecto. 

Lo tene cuenta cu e cuadro dentro di cual lo restructura, lo 
enfoca riba nivel di ministerio pa asina percura pa continuacion. 


‘TEMA | 

E transformacion di aparato gubernamental tambe 
lo encera  ahustacion di e leynan actual. Na 
mes momento lo concentra riba e comunicacion 
efectivo pa cu e cambionan, pa crea sosten y 
asina atende cu  posibel preocupacionnan di 
empleadonan publico cu por tin preocupacion pa e 
consecuencianan di esaki. 


3 E prome parti di e proceso lo ta pa re evalua 
tur e tareanan cu awor gobierno ta ehecuta, pa 
dicidi cual ta e tareanan cu gobierno mester sigui 
ehecuta, y cualnan no. Lo propone tambe si mester 
independisa departamentonan. Tambe lo pone 
atencion riba trabounan cu ta wordo haci dobel den 
gobierno pa diferente departamento. Y finalmente 
lo pone atencion na e tareanan cu gobierno mester 
ta ehecutando pero cu no ta haciendo ainda. 


Den e cuadro aki lo studia cual ta e mihor forma 
pa garantisa cu trabounan ta continua den un 
"bestendige bestuurslaag”, ora un gobierno cambia. 
g Esaki pa evita cu den cambio di gobierno no tin 
traspaso debido pa percura cu tin continuacion. 


E restructuracion lo no por wordo ehecuta den tur 
90 departamento di gobierno simultaneamente, 
pero lo cuminsa na departamentonan mas vital. 
Automatisacion di e procesonan lo ta un condicion 
pa realisa e proyecto, y aki ta unda cu e proyecto e-Government 
lo tin un papel importante. 


Conseho di Minister a aproba pa e destaho di e prome fase 
wordo publica na januari 2023, pa asina interesadonan por 
inscribi. E procesonan aki lo wordo atendi tambe cu sindicatonan 
y e departamentonan, pa tur hende wordo informa den cada 
paso di e trayecto. E prome fase di e procesonan lo dura 7-9 
luna, e proyecto total lo tuma mas tempo. Ta importante pa 
tuma tempo pa haci esaki bon, corecto y pa crea sosten pa e 
cambionan necesario. 

Minister Geoffrey Wever ta invita 
henter pueblo di Aruba pa 


CUMPRA LOCAL 


Shopping Nights 
Cu entretenimento en bibo di: 


December 16 | 5pm - 7pm 


Mario Chow 

Raynier Sprott 
Mtchil 

Rumba Caribena 


December 17 | 5pm - 7pm 


Stephanie 
Omar 
Raynier Sprott 
Katatumbo 


December 23 | 5pm - 7pm 


Raynier Sprott 
Karla Kings 
Mario Chow 

Rumba Caribeña 


Un colaboracion di: 


CUMPRALOCAL 


Aruba completo a demostra C 
seriedad y responsabilidad, 
y principalmente determinacion pa 

recupera y progresa. 


Minister di Finansa Xiomara Maduro ta informa: 


PARLAMENTO TA APROBA 3 LEY IMPORTANTE 
PA POR CUMPLI CU E CUADRO FINANCIERO DI 
NOS PAIS 


Diaranson ultimo Minister 
Parlamento di Aruba pa tratamento di 3 ley importante pa Pais 
Aruba. 


Xiomara Maduro tabata na 


ACCIJNS RIBA SIGARIA 

E prome ley cu a wordo trata y aproba pa Parlamento di Aruba 
ta e ley pa subi accijns riba cigaria cu despues di 10 aña ta 
conoce un subida. 


REKISITO ADMINISTRATIVO 

E di dos ley cu a wordo trata y aproba ta e ley di 
Renseigneringsverplichtging. Cu e ley aki ta introduci un 
rekisito administrativo pa, entre otro, banconan por manda 
nan informacion financiero di pagonan haci na tercer persona 
adelanta pa Departamento di Impuesto. 


PLAN DI IMPUESTO 2023 

E di tres ley trata tabata e 'Plan di Impuesto 2023.' Gobierno di 
Aruba pa medio di su team di profesionalnan a prepara e ley 
aki pa asina Aruba por cumpli cu e cuadro financiero pa nos 
Pais. Den e ley aki di un banda BBO ta subi cu 1%, y di otro 
banda Gobierno ta introduci compensacionnan pa e ciudadano 
y tambe pa comercio. 


DIMP LO BRINDA INFORMACION 

Minister di Finansa ta gradici e team di profesionalnan di 
Departamento di Impuesto DIMP, Departamento di Legislacion, 
Departamento di Aduana y tur otro profesional cu a traha 
riba e cambionan di ley importante aki na bienestar di Aruba. 
Alabes ta informa cu den e dianan nos dilanti DIMP lo brinda 
informacion detaya riba e 'Plan di Impuesto 2023' atraves di 
nan website www.impuesto.aw. 

MINISTERIO DI CULTURA TA DUNA RUTHY 
VRIESWIJK-BERGEN UN RECONOCEMENTO PA 


Diaranson 14 di december, Ruthy Vrieswijk - Bergen mihor 
conoci pa su nomber di artista ‘Lady Ruth’ a organisa su di 
tercer edicion di 'E alegia di Ruthy: One Woman Show' na 
Cas di Cultura. E ocasion aki tabata uno special pasobra Lady 
Ruth ta celebra 50 afía den mundo di farandula. E show tabata 
un homenahe na e amor cu Ruthy tin pa Aruba y Hulanda, 
pero cu un toke di Pasco. E publico por a disfruta di diferente 
presentacionnan di Lady Ruth den forma di poesia, canto y 
baile. Ademas, tabatin presentacionnan tambe di entre otro 
Wim Steenhuis, Amado Rosina, Antonieta Ras-Booi, Anna 
Veles, Mario Alberto Kelly, Vivian Lampe, Victor ‘El Duque’ 
Samuel y un bunita baile di tango. 


Pa motibo di compromiso di trabao den Parlamento di Aruba, 
Minister di Cultura Xiomara Maduro no por tabata presente na 
e evento aki. Pero si pa medio di su representante, Ministerio 
di Cultura a otorga un reconocemento na e multifacetico Lady 
Ruth pa su trayectoria artistico largo y impresionante. Ruthy a 
dedica 50 afia na inspira, motiva, informa y trece alegria den 
nos pueblo atraves di su arte y creatividad. Minister Maduro 
kier a subraya e contribucion di Ruthy pa cu e herencia cultural 
di pais Aruba. Lady Ruth ta pintor cu a pinta cuadra y a participa 
na varios exposicion rond Aruba y tambe como poeta Ruthy a 
skirbi obranan den idiomanan Papiamento, Hulandes, Sparo 
y Ingles y a produci esakinan den forma di 6 CD y publicacion 
di 5 buki. Ademas di esaki Ruthy ta un escritor, e ta skirbi 
regularmente den corantnan local articulonan 'Bon Dia — yen 
di alegria' riba su experiencianan riba tereno social, cultural y 
literario. Lady Ruth ta conoci tambe pa su programa na radio 
‘Dushi awacero musical’ cu e tabatin na Radio Kelkboom. 
Por ultimo, Ruthy a ricibi pa su tremendo contribucion na nos 
idioma Papiamento e premio literario "Tapushi Literario' na nos 
isla ruman Corsou. 


Minister Maduro kier a gradici Ruthy den nomber di Gobierno 
di Aruba pa e contribucion importante riba tereno literario y 
cultura di Aruba y pa semper a stima, kere y yuda promove 
cultura di nos Pais Aruba. 

Tur final di aña ta indica un comienso nobo. 
Nos ta keda gradici cu den ana 2022, 

MINISTER ENDY CROES PRESENTE NA 
AQUATHLON ESCOLAR 

Diasabra den ora tempran di mainta Minister Endy Croes a 
pasa pa saluda y sostene e participantenan cu a competi 
den Aquathlon Escolar organisa pa IBISA. Alumnonan di scol 
basico y avansa como tambe e docentenan a participa. Sin 
duda un tremendo evento deportivo pa cera aña. E Aquathlon 
Escolar a conta cu participacion di mas di 300 participante di 
forma individual y “relay”. 


E alumnonan sin duda a gosa di e mainta di coremento na pia 
y tambe e parti di landamento. Minister Endy Croes a duna 
e prome señal di salida di Aquathlon Escolar. Finalisando 
Minister Endy Croes ta felicita tur cu a participa y haci e evento 
uno exitoso. Un danki na IBISA y tur e bolutarionan cu a duna 
un man. Masha pabien na tur e ganadonan. 

MINISTER ENDY CROES Y MINISTER GLENBERT 
CROES A REUNI CU REPRESENTANTENAN DI 
ARUBA FOOD & BEVERAGE ASSOCIATION 


Aplicando habilidadnan di siglo 21 ta mehora calidad di Ensenansa 


Recientemente, Minister Endy Croes y Minister Glenbert 
Croes a reuni cu Fernando Dirksen, Carolina Raven y Natalie 
Moore di Aruba Food & Beverage Association (AF& BA). E 
representantenan di AF&BA a comparti nan inkietud cu Minister 
di Ensefiansa y Minister di Labor. A dialoga tocante e carencia 
cu tin den e area gastroeconomico. Segun e representantenan 
di AF&BA, ta hopi complica pa haya empleado responsabel y 
prepara. AF&BA ta pasiona pa yuda y ta desea di traha den 
ekipo pa soluciona e problema. 


Minister di Enseñansa a señala cu un di e solucionnan pa 
resolve e problema aki ta e proyecto Plataforma di Ensefiansa 
y Labor (PEL), unda cu ta educa e studiantenan na e necesidad 
di mercado. Banda di esaki, Minister di Enseñansa a indica 
cu Openbare Avondleergangen Aruba (OAA) por ta otro 
alternativa, mirando cu e ta dirigi riba cierto ofishi. Ademas 
di esaki, Minister Glenbert Croes a duna informacion di un 
proyecto di Ensefiansa pa Empleo cu ta planea pa inicio di 
afia 2023. 


Fuera di esaki, a dialoga brevemente tocante e "mindset" di 
nos localnan. E representantenan di AF&BA a trece algun 
sugerencia pa mehora e calidad den ensefiansa. Minister 
Endy Croes ta aprecia e bishita di e representantenan AF&BA, 
cual ta profesionalnan pasiona y entusiasma pa traha di un 
forma colaborativo. 


Finalmente, E Mandatario di Enseñansa a compromete di 


reuni mas frecuente cu e representantenan di AF&BA y ta pone 
enfasis riba e importancia pa aplica e habilidadnan di Siglo 21, 
cual ta colaboracion, comunicacion creatividad y pensamento 
critico. Di e forma aki, hunto busca un solucion pa resolve e 
problemanan. 

Na Haagse Hogeschool a tuma lugar un 
ceremonia special riba 15 di december - Dia 
di Reino (Koninkrijksdag) na unda director a.i. 
di Arubahuis drs. Glenda Hernandez a haci 
apertura di e Biblioteca mr. dr. Harold Munneke. 


Na e ocacion aki sra. Hernandez a bisa || 
di ta honra pa ta parti di e ceremonia aki. A 
‘Principalmente si nos mira e relacion unico 
y estrecho entre Harold Munneke y Aruba. 
Ela duna un aportacion hopi grandi na 
constitucion di Aruba. Su interes y pasion pa 
e islanan Caribense Hulandes, particularmente 
derecho politico Caribense ta hopi grandi. 
Su contribucion na Minor Koninkrijkszaken 
ta mustra su envolvimento cu tur cos cu ta 
regarda Reino Hulandes. Cu sr. Munneke a 
pone su coleccion di literatura disponible y cu 
Haagse Hogeschool a crea un espacio special 
pa esaki ta algo di admira. Asina ta haci cu | 
Reino Hulandes lo keda biba bou di futuro pg 
generacion, asina director a.i. di Arubahuis 
Glenda Hernandez a bisa. 


Despues di e palabranan aki sra. Hernandez 
y sr. Munneke a corta e sinta y asina haci e 
apertura oficial. 

Departamento di Impuesto: 


POR CUMINSA ENTREGA "VERZOEK 
VERMINDERING LOON" DI ANA 2023 


Un empleado por ricibi mas placa den su man cada bes cu e cobra su salario 


Departamento di Impuesto (DIMP) ta participa cu por cuminsa 
entrega e peticion "Verzoek vermindering loon” di aña 2023. 
Un empleado por haci e peticion aki pa por paga menos 
loonbelasting via su salario. 


Salario anual di e empleado 

Na comienso di afia of ora un empleado drenta den servicio, 
su dofio di trabou tin cu calcula e salario anual (zuiver 
voljaarsloon) di e empleado. A base di salario anual ey, e ta 
calcula cuanto loonbelasting e empleado mester paga den un 
aña. Den e calculacion, e doño di trabou no ta obliga pa tene 
cuenta cu e gastonan personal di e empleado. 


Reduccion di e salario anual 

E empleado por pidi pa reduci su 
salario anual. Consecuentemente 
e empleado lo bay paga menos 
impuesto ('loonbelasting') riba 
su salario cu su doño di trabou a 
calcula p'e. E empleado por haci un 
peticion ora e y/of su casa tin gasto 
di interes di por ehempel un fianza 


personal y/of hipoteca. 


E peticion yama “Verzoek 


vermindering loon” y mester 


entrega esaki den forma digital na 


Departamento di Impuesto, hunto 


cu e comprobantenan manera carta 
di interes di banco. 

Inspector di impuesto lo controla e 
documentonan y tuma un decision 
pa medio di un “beschikking”. E 
empleado na su turno lo duna su 
doño di trabou e decision aki pa por 
ehecuta esaki. 

Reduccion di salario anual NO ta 
nifica cu e empleado ta bay ricibi 


Via het onlineformulier kunt u uw ver- 
zoek voor 'Vermindering loon' indienen. 


Verzoek vermindering loon in- 


dienen (Z 


Goed om te weten + 


Wat hebt u nodig? + 


Voordat u «EN 


â mpuesto.aw 


Home > Particulier > Downloaden > Formulieren en toelichtingen > Verzoek vermindering loon 


menos salario. E ta nifica cu e empleado lo bay paga menos 
loonbelasting durante aña 2023 y asina ricibi un suma poco 
mas halto den su man cada bes cu e cobra su salario. 


Con por entrega e peticion? 

Mester entrega e peticion den forma digital via www.impuesto. 
aw. Riba e pagina principal, ta click riba “Digitale formulieren” 
y despues scoge “Vermindering loon” y sigui e instruccionnan. 
Mester remarca cu no ta posibel pa entrega e peticion den 
forma di hardcopy. 

Pa informacion mas detaya, por consulta e website di 
Departamento di Impuesto Vermindering loon | Departamento 


di Impuesto 


Verzoek vermindering loon 
www.impuesto.aw 

ANA ΝΟΒΟ NO ΤΑ SOLAMENTE 
UN CAMBIO DEN KALENDER. 
E TA TAMBE UN RECORDATORIO 
PA ESTABLECE METANAN NOBO 
Y TRAHA RIBA NAN 
PA NAN BIRA REALIDAD. 
Cu 2023 TUR CIUDADANO 
TRAHA PA E 
HARMONIA Y PAZ, 

EXITO Y PROSPERIDAD, 
CRECEMENTO Y DESAROYO 
DI NOS PAIS. 


Bon Pen y 


